open-index/open-wikipedia-markdown huggingface dataset:
Dotyčnicový štvoruholník

náhľad|Všeobecný (nesúmerný) dotyčnicový štvoruholník
**Dotyčnicový štvoruholník** je štvoruholník, ktorému môžeme vpísať kružnicu. Jeho strany sú dotyčnicami vpísanej kružnice.

## Vlastnosti
Štvoruholník je dotyčnicový, práve vtedy, keď má rovnaké súčty dĺžok protiľahlých strán,
:a+c=b+d.
Ak zavedieme polovičný obvod;
:s = \frac{1}{2}(a+b+c+d),
potom pre obsah dotyčnicového štvoruholníka platí
:S = \rho s,
Kde \rho je polomer vpísanej kružnice.

## Príklady
Z definície je dotyčnicovým štvoruholníkom každý dvojstredový štvoruholník. Každý štvorec, kosoštvorec alebo deltoid je súmerným dotyčnicovým štvoruholníkom.

## Pozri aj
* Útvar (geometria)
* Štvoruholník
* Tetivový štvoruholník
* Dvojstredový štvoruholník

## Zdroj

Kategória:Geometria
Dvojstredový štvoruholník

**Dvojstredový štvoruholník** je štvoruholník, ktorému môžeme opísať aj vpísať kružnicu. Je to teda zároveň tetivový aj dotyčnicový štvoruholník. Najjednoduchší príklad na dvojstredový štvoruholník je štvorec. Zložitejšími súmernými typmi sú dvojstredový rovnoramenný lichobežník a pravouhlý deltoid.

## Vlastnosti
Dvojstredový štvoruholník má rovnaké súčty veľkostí protiľahlých uhlov,
:\alpha + \gamma = \beta + \delta (= \pi)
Aj rovnaké súčty dĺžok protiľahlých strán,
:a+c=b+d.
Pre jeho obsah platí (z Brahmaguptovho vzorca)
:S = \sqrt {a\, b\, c\, d}.

## Pozri aj
* Geometrický útvar
* Štvoruholník
* Tetivový štvoruholník
* Dotyčnicový štvoruholník

## Zdroj

Kategória:Geometria
Vika vtáčia

**Vika vtáčia** (*Vicia cracca*) je rastlina z čeľade bôbovitých. Je to popínavá, trváca bylina. Listy sú párne perovito zložené, na ich koncoch sa nachádzajú úponky. Kvety vyrastajú v strapcoch z pazúch listov. Plodom je struk.

## Výskyt a doba kvitnutia
Ide o európsky druh vlhkých lúk, priekop a svetlých lesov. Rastie často i ako často vyničiteľná burina v záhradách. Kvitne od júna do septembra.

## Iné projekty

## Zdroje
*

Kategória:Flóra na Slovensku
Kategória:Bôbovité
Kategória:Flóra v Grónsku
Kúkoľ poľný

**Kúkoľ poľný** (*Agrostemma githago*) je jednoročná rastlina z čeľade silenkovitých. Listy sú čiarkovokopijovité a celá rastlina je mäkko plstnatá. Kališné lístky sú zrastené do mechúrika, v ktorom po opelení a odpadnutí sýto červenofialovej koruny dozrievajú semená. Jedna rastlina vyprodukuje i stovky semien. Celá rastlina je jedovatá. Z látok obsiahnutých v kúkoli bol v Srbsku vyvinutý prostriedok na urýchlenie rastu plodín *Agrostemin*.

## Výskyt a doba kvitnutia
Rastie len v prítomnosti jednoročných rastlín, hlavne obilia, ktoré keď sa od jeho semien dostatočne nevyčistí, tak je nepožívateľne horké. Je to pôvodne kozmopolitná burina, ktorá sa rozšírila všade, kde sa pestovalo obilie, no s nástupom moderných agrotechnológií a používania herbicídov začína postupne miznúť, niekde, napríklad na Slovensku sa stáva kriticky ohrozenou. Plánuje sa jej zachovanie v kultúrach napríklad v skanzenoch a pod. Kvitne od júna do októbra.

## Referencie


## Iné projekty

## Zdroje
* *Pestrá príroda*
* *Naše květiny*

Kategória:Flóra na Slovensku
Kategória:Jedovaté rastliny
Kategória:Silenkovité
Kategória:Rastliny s fialovými kvetmi
Kategória:Buriny
Einsatzkommando 13

**Einsatzkommando 13** bola spolu s Einsatzkommandom 14 jadrom Einsatzgruppe H SiPo a Sicherheitsdienst nemeckých policajných a bezpečnostných síl pôsobiacich na Slovenskom území v priebehu a po skončení Slovenského národného povstania. Obe komandá boli založené v dňoch 30. až 31. augusta 1944 v Brne. Ich veliteľom bol SS-obersturmbannfürerom Josef Witiska, jemu podriadeným hlavným veliteľom Einsatzkommanda 13 bol SS-sturmbannführer Hans Jaskulski. Operačným územím Einsatzkommanda 13 bolo stredné a západné Slovensko. Základňa sa nachádzala v Trenčíne.

## Činnosť
Jednotky Pohotovostnej skupiny H operovali na území Slovenska od septembra 1944. Sídlom štábu Einsatzkommanda 13 bol Trenčín. Tzv. oporné body existovali v Žiline, Nitra, Piešťany, Martine, Kremnici, Čadci a Bánovce nad Bebravou. Kommando však operovalo po západnom a strednom Slovensku. Podľa Stanislava a Mičeva *„Ťažisko represívnych zásahov proti účastníkom odboja, občanom podozrievaných z účasti v Povstaní (resp. pomoci povstalcom), s cieľom zlikvidovať partizánske hnutie, vyriešiť židovskú otázku formou deportácii cez zberné tábory v Ilave a Seredi do vyhladzovacích táborov v Ríši, zlomiť odpor protifašistického odboja v plnej šírke vo vyčlenenom priestore.“*

Jednotka zatýkala a vraždila partizánov a ich sympatizantov v rôznych častiach západného a stredného Slovenska. Na západnom Slovensku bolo v 20 masových hroboch nájdených 153 tiel obetí, ktorých povraždili príslušníci Einsatzkommanda 13. Na strednom Slovensku to bolo v 9 masových hroboch 251 obetí.

## Vybrané zločiny
15. novembra 1944 bol v Žiline verejne obesený Anton Sedláček, politický komisár 2. slovenskej partizánskej brigády gen. M. R. Štefánika, ktorý bol začiatkom novembra 1944 zajatý. Pri vypočúvaní na Einsatzkommanda 13 v Žiline sa podľa povojnovej výpovede SS-Hauptsturmführera Wernera Schönemana A. Sedláček priznal údajne k 40 vraždám. Popravy sa povinne zúčastnili aj školopovinné deti.

23. februára 1945 členovia Einsatzkommanda 13 odviezli 26 Rómov chorých na týfus zo zaisťovacieho tábora pre Cigánov v Dubnici nad Váhom do Údolia, kde ich zastrelili.

## Referencie

Kategória:Nemecké a iné jednotky nasadené na potlačenie Slovenského národného povstania a partizánov
Kategória:Schutzstaffel
Derna

**Derna** (maď. *Felsőderna*) je obec v Bihárskej župe v Rumunsku. Skladá sa zo 6 dedín: Derna (sídlo obce), Dernișoara, Sacalasău, Sacalasău Nou () a Tria. Obec sa nachádza v masíve Sedmohradského rudohoria a je sídlom rumunských Slovákov.

## Demografia

Slováci sa sem dostali v rámci vnútornej kolonizácie, čiže sem neprišli z územia dnešného Slovenska, ale z iných rumunských obcí, ktoré osídľovali. Tie sa často nachádzali vyššie v kopcoch, a keďže tam bol nedostatok pracovných príležitostí a slabá infraštruktúra, odchádzali sa tamojší obyvatelia, medzi nimi aj Slováci, do nižšie položených oblastí. Do Derny prišli pravdepodobne Slováci z Novej Huty (Șinteu) a Gemelčičky.

## Referencie

## Zdroje
* 
* Portál o Slovákoch v Rumunsku 

Kategória:Sídla Slovákov v Rumunsku
Kategória:Obce v Bihárskej župe v Rumunsku
Adrian Merka

**Adrian Miroslav Merka** (* 6. jún 1976, Aleșd, Rumunsko) je zástupca slovenskej a českej menšiny v Rumunsku v dolnej komore rumunského parlamentu. Vo funkcii je od roku 2008, vďaka príkladnej menšinovej politike Rumunska, kde menšiny majúce zastupiteľskú organizáciu môžu delegovať svojho zástupcu do dolnej komory parlamentu. Takouto organizáciou je *[[Demokratický zväz Čechov a Slovákov v Rumunsku]]*, ktorej predsedom Adrian Merka je.

## Externé odkazy
* Portál o Slovákoch v Rumunsku 

## Zdroj
* 

Kategória:Rumunskí politici
Kategória:Rumunské osobnosti slovenského pôvodu
Puklica

[náhľad|[Longobardi (kmeň)|Longobardská puklica zo severného Talianska, 7. storočie (Metropolitné múzeum umenia)]]
**Puklica** (časť štítu), či **umbo** je zväčša okrúhly (môže mať obdĺžnikový základ), konvexný alebo kónický kus kovu v centre štítu. Puklice boli zväčša vyrábané z hrubého plechu, kovu ale mohli byť vyrobené i z dreva (nálezy v rašeliniskách). Jej účelom je odraziť údery na stred štítu a ochrániť ruku jeho nositeľa. Časom, keď sa do popredia dostávali  trojrohé štíty rôzneho zakrivenia a klasický tyčový úchop ustúpil populárnejšiemu spôsobu zapínania remeňmi na pažu, sa z puklice stáva viac ornamentálny doplnok.

Prvé puklice pochádzajú z doby laténskej (začiatok doby železnej). Využívali ich najmä Germáni, Kelti a Rimania. Neskôr sa s nimi stretávame v dobe vikingských nájazdov. Od 12. storočia tvorí puklica jadro baklera (malého okrúhleho súbojového štítu).
 
## Pozri aj
* Bakler
* Scutum (štít)

## Zdroj

Kategória:Štíty
Demokratický zväz Čechov a Slovákov v Rumunsku

**Demokratický zväz Čechov a Slovákov v Rumunsku** () je jediná organizácia v Rumunsku, ktorá zastupuje slovenskú a českú menšinu v tejto krajine. Vznikla 4. januára 1990 v meste Nadlak, ktoré je kultúrne centrum tunajšej slovenskej menšiny. Cieľom Demokratického zväzu Čechov a Slovákov v Rumunsku je reprezentácia oboch národov v Rumunsku, po kultúrnej a politickej stránke, zachovanie ich svojbytnosti a organizovanie kultúrnospoločenských a vydavateľských aktivít. Predsedom je Adrian Merka, obyvateľ obce Suplacu de Barcău v Bihárskej župe v Rumunsku. Členstvo v organizácii je viazané na národnosť. Členom môže byť ktorýkoľvek občan starší 14 rokov, ktorý sa hlási k slovenskej alebo českej národnosti.

## Referencie


Kategória:Česi v Rumunsku
Kategória:Slováci v Rumunsku
Johann Dick

**Johann Dick** (* 23. marec 1927† 18. september 1986, československo-západonemecká hranica, neďaleko obce Mähring, Bavorsko) bol západonemecký občan zastrelený československými pohraničníkmi.

## Priebeh incidentu
Johann Dick, žijúci v Bavorsku, bol bývalý nemecký vojak, ktorý sa na dôchodku zaoberal tým, že obchádzal bavorské hranice. Táto záľuba sa mu stala osudnou. 18. septembra 1986 na neho 200 metrov hlboko na území Bavorska začalii paľbu československí pohraničníci. Podľa všeobecne prijímanej verzie sa pohraničníci domnievali, že je jedným z dvoch Poliakov, ktorí sa v ten deň pokúsili prekročiť československo-bavorskú hranicu. Pohraničníci ho smrteľne zraneného odvliekli na československé územie, kde zomrel.

Udalosť prerástla do medzinárodného incidentu. Československá strana najskôr tvrdila, že prešiel hranice, československé úrady navyše v snahe sťažiť vyšetrovanie nevydali späť celé telo. Chýbal okrem iného žalúdok, ktorého priestrel bol pravdepodobne hlavnou príčinou smrti. V súvislosti s tým bolo vyslovené podozrenie, že sa tak československá strana snažila zahladiť dôkazy o tom, že nebol riadne ošetrený a že teda československí pohraničníci nielenže strieľali, ale neskôr, keď už vedeli o svojom omyle, neposkytli zranenému adekvátnu pomoc (zvyšné pozostatky boli vydané na nátlak bavorských úradov s niekoľkodňovým oneskorením). Ukázalo sa tiež, že Dickova mŕtvola bola okradnutá o peniaze a nejaké ďalšie drobnosti.

Časom sa ukázalo, že zapieranie viny bolo márne. Pohraničníci po sebe zanechali v Bavorsku veľa stôp, bavorská polícia objavila na mieste vraždy niektoré drobné časti ich vybavenia, zásobník pištole a tiež nábojnice a strely zo samopalov v okolitých stromoch. Československo nakoniec svoju vinu priznalo, vyplatilo vdove odškodné vo výške 100 000 mariek (dvojnásobok toho, čo žiadala) a nemeckej strane sa ospravedlnilo. Vinníci však boli potrestaní miernymi trestami: najvyšším bolo 14 dní väzenia (za neopatrné prekročenie štátnej hranice). V roku 2001 stáli pohraničníci pred súdom znova. Boli ale nakoniec oslobodení, pretože žiadnemu z nich nebolo preukázané, že smrtiaci výstrely vypálil práve on.

## Literatúra
* Luděk Navara: Príbehy železnej opony, Brno 2004, ISBN 80-7294-135-6 (str. 156-167)

## Externé odkazy
* Muž, ktorý si vyžreboval vlastnú smrť (v češtine)
* Johann Dick na stránkach Ústavu pre výskum totalitných režimov (v češtine)

## Zdroj

Kategória:Obete komunistického režimu v Česko-Slovensku
Kategória:Obete vrážd
Kategória:Vojenské osobnosti
Kategória:Zastrelené osobnosti
Kategória:Železná opona
Zhemgang (okres Zhemgang)

**Zhemgang** je bhutánske mesto ležiace v okrese Zhemgang. Nachádza sa na severe okresu, pri hraniciach s okresom okrese Trongsa. V roku 2005 tam žilo 2 332 obyvateľov  a v roku 2012 už 2 579 obyvateľov.

Priemerné ročné zrážky činia . Priemerná teplota sa pohybuhje od 6,4 °C do 20,1 °C.

## Referencie

## Zdroj

Kategória:Mestá v Bhutáne
Burina

[thumb|[Kúkoľ poľný, typický burinný druh, ktorý sa ku nám rozšíril s obilím, s rozvojom agrotechniky však takmer vymiera.]]
**Burina** je laické pomenovanie rastliny hlavne ruderálnych a synantropných stanovísk. Je to väčšinou rastlina produkujúca obrovské množstvo semien, ktoré ľahko klíčia. Častokrát má i hlboký koreňový systém. Niektoré buriny škodia kultúrnym rastlinám a mnohé sú i inváznymi druhmi. V skratke je buriny veľmi ťažko vykynožiť, čím sa pre človeka stávajú nežiaducimi, a tak sa ich zbavuje, či už mechanickou cestou, alebo pomocou herbicídov. Veda o burinách sa nazýva herbológia.

## Literatúra
* ČERVINKOVÁ-JERMANOVÁ, Hana. *Chemické hubení lesní buřeně*. Praha : SZN, 1963.
* JEHLÍK, Vladimír; et al. *Cizí expanzivní plevele České republiky a Slovenské republiky*. Praha : Academia, 1998; ISBN 80-200-0656-7
* JURSÍK, Miroslav; HOLEC, Josef; HAMOUZ, Pavel; SOUKUP, Josef. *Biologie a regulace plevelů*. České Budějovice : Kurent, 2018; ISBN 978-80-87111-71-0
* MIKULKA, Jan; et al. *Plevelné rostliny polí, luk a zahrad*. Praha : Redakce časopisu Farmář a Zemědělské listy, 1999; ISBN 80-902413-2-8
* MIKULKA, Jan; TÝR, Štefan. *Buriny poľných plodín*. Praha : Profi Press, 2021; 
* PULLMAN, Ľudovít. *Atlas burín a ich ničenie*. Bratislava : SVPL, 1966.

## Iné projekty

## Zdroje
* *Pestrá príroda*
* 


Kategória:Rastliny
Majstrovstvá sveta v póle mužov 1987

**Majstrovstvá sveta v póle mužov 1987** boli 1. majstrovstvá sveta v jazdeckom póle mužov, ktoré organizuje Medzinárodná federácia póla (FIP). Konali sa v apríli 1987 v Buenos Aires, v Argentíne, za účasti 5 tímov. Zápasy sa hrali na štadióne Campo Argentino de Polo s kapacitou 30 000 divákov. Titul získalo domáce družstvo Argentíny, ktoré vo finále zvíťazilo nad Mexikom.

## Účastníci

## Výsledky
}
| 
| 
|-
|style="text-align: left;"|  
|bgcolor=#CCCCCC|&nbsp;
| 
| 
| 
|-
|style="text-align: left;"|  
|bgcolor=#CCCCCC|&nbsp;
|bgcolor=#CCCCCC|&nbsp;
| 
| 
|-
|style="text-align: left;"|  
|bgcolor=#CCCCCC|&nbsp;
|bgcolor=#CCCCCC|&nbsp;
|bgcolor=#CCCCCC|&nbsp;
| 
|}

} || ||
|- bgcolor=#CCFFCC 
|2. 
|align=left| 
|4|| || || ||  || ||
|- 
|3. 
|align=left| 
|4|| || || ||  || ||
|- 
|4. 
|align=left| 
|4|| || || ||  || ||
|- 
|5. 
|align=left| 
|4||0||0||4||  || ||**0**
|}

## Konečné poradie

## Referencie

## Externé odkazy
* Oficiálna stránka Medzinárodnej federácie póla 
* Oficiálna stránka Argentínskej pólovej asociácie 

## Zdroje
* MS 1987 na oficiálnej stránke FIP 
* MS 1987 na stránke deportepolo-educombe.com 

Kategória:Šport v 1987
Kategória:Majstrovstvá sveta v póle mužov
Pólo
Pomaly ďalej zájdeš

***Pomaly ďalej zájdeš*** bola zábavná športovo-súťažná relácia Rozhlasu a televízie Slovenska odvysielaná 1. apríla 2015 (v priamom prenose od 00:00 do 04:00) na kanáli Jednotka. Relácia parodovala skutočné športové televízne prenosy. Účinkovali v nej aj športoví komentátori Marcel Merčiak a Pavol Gašpar a ako technici „elektronickej ceruzky“ Ján Žgravčák a Juraj „Šoko“ Tabaček. Počas živého prenosu štúdio navštívili niekoľkí „tréneri“, napr. Katarína Brychtová, Peter Marcin, Martin Nikodým alebo Adela Banášová.

## Formát
Princíp súťaže spočíval v pretekoch slimákov, ku ktorým bola priradená tabuľka s „trénerom“. Slimáky odštartovali zo stredu stola pripomínajúceho terč a ich cieľom bolo doraziť k okraju stola. Súťaž mala 4 kolá a bodované boli prvé tri a posledné miesto. 

## Referencie

## Externé odkazy
* 
* ''Pomaly ďalej zájdeš'' v televíznom videoarchíve RTVS

Kategória:Televízne relácie Slovenskej televízie
Kategória:Zábavné televízne programy
Kategória:Televízne súťaže
Majstrovstvá sveta v bandyhokeji mužov 1991

**Majstrovstvá sveta v bandyhokeji mužov 1991** boli v poradí 17. Majstrovstvá sveta v bandyhokeji mužov, ktoré organizuje Medzinárodná federácia bandyhokeja (FIB). Konali sa od 17.24. marca 1991 v mestách Helsinki a Porvoo, vo Fínsku, za účasti 8 tímov rozdelených do 2 výkonnostných skupín. Fínsko bolo organizátorom svetového šampionátu mužov piatykrát, predtým hostilo turnaj v rokoch 1957, 1967, 1975 a 1983. Nováčikmi turnaja boli družstvá Holandska, Kanady a Maďarska. Rekordný počet družstiev zmenil aj systém súťaže, keď sa prvýkrát vytvorili 2 výkonnostne rozdelené skupiny.  získal už svoj štvrnásty titul, keď v tradičnom finále zvíťazil nad . 

## Účastníci

## Výsledky
### Základné skupiny

;A divízia

;B divízia

### Play-off
#### Kvalifikácia o semifinále

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

;A divízia

;B divízia

## Referencie

## Externé odkazy
* Oficiálna stránka Medzinárodnej federácie bandyhokeja  
* Oficiálna stránka Fínskej bandyhokejovej federácie 

## Zdroje
* MS 1991 na stránke bandysidan.nu /
* MS 1991 na stránke geocities.com (archive.org) 

Kategória:Šport v 1991
Kategória:Majstrovstvá sveta v bandyhokeji
Bandyhokej
Majstrovstvá sveta v bandyhokeji mužov 1993

**Majstrovstvá sveta v bandyhokeji mužov 1993** boli v poradí 18. Majstrovstvá sveta v bandyhokeji mužov, ktoré organizuje Medzinárodná federácia bandyhokeja (FIB). Konali sa od 2.7. februára 1993 v Hamare, v Nórsku, za účasti 8 tímov rozdelených do 2 výkonnostných skupín. Nórsko bolo organizátorom svetového šampionátu mužov štvrtýkrát, predtým hostilo turnaj v rokoch 1961, 1977 a 1985. Nováčikom turnaja bolo iba družstvo Ruska, ktoré sa stalo nástupcom . 

Po ročnej prestávke získalo  svoj štvrtý titul, keď vo finále zvíťazilo nad . Bronzové domáce družstvo  získalo iba svoju druhú medailu, 28 rokov od tej poslednej. V súboji o tretie miesto zvíťazilo nad favorizovaným , ktoré tak skončilo bez zisku medaily prvýkrát od roku 1965.

## Účastníci

## Štadión
Prvýkrát sa všetky zápasy hrali v halovom štadióne.

## Výsledky
### Základné skupiny

;A divízia

;B divízia

### Play-off
#### Kvalifikácia o semifinále

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

;A divízia

;B divízia

## Externé odkazy
* Oficiálna stránka Medzinárodnej federácie bandyhokeja  
* Oficiálna stránka Nórskej bandyhokejovej federácie 
* 

## Zdroje
* MS 1993 na stránke bandysidan.nu /
* MS 1993 na stránke geocities.com (archive.org) 

Kategória:Šport v 1993
Kategória:Majstrovstvá sveta v bandyhokeji
Bandyhokej
Pray to God

„**Pray to God**“ je skladba škótskeho DJa a producenta Calvin Harrisa, z jeho štvrtého štúdiového albumu *[[Motion]]* (2014). Skladba obsahuje vokály americkej rockovej trojice Haim. Bola vydaná dňa 6. marca 2015 ako piaty singel z albumu. skladba sa stala komerčne úspešnou, pričom sa dostala do prvej desiatky v Austrálii a Belgicku.

## Zoznam skladieb
*;Digital download — remix
#"Pray to God" (featuring Haim) (Calvin Harris vs. Mike Pickering Hacienda remix) – 3:44

*;Digital download — extended remix
#"Pray to God" (featuring Haim) (Calvin Harris vs. Mike Pickering Hacienda remix) – 7:33

## Zostava
Zostava adaptovaná z poznámok albumu *[[Motion]]*.

* Calvin Harris – nástroje, produkcia, texty
* Haim – texty, vokály
* Danielle Haim – gitara
* Chris Galland – asistencia mixovania
* Manny Marroquin – mixing
* Mike Marsh – mastering
* Ariel Rechtshaid – dodatočná produkcia, klávesy

## Pozície v rebríčkoch

## Referencie

## Zdroj

Kategória:Single z 2015
Kategória:Piesne Calvina Harrisa
Kategória:Piesne skupiny Haim
Kategória:Single Columbia Records
Tatralift

[thumb|Fixná kabínková lanovka z roku [1993 v Mariánskych Lázňach]]
[thumb|Sedačková lanovka na Pustevny v [Beskydy|Beskydoch]]
**Tatraway** (predtým aj **Tatralift** či **TPMP Kežmarok** alebo **Tatrapoma**) je slovenský výrobca lanových dráh a lyžiarskych vlekov. Spoločnosť má sídlo v Kežmarku.

## História
Spoločnosť bola založená ako TPMP Kežmarok 27. novembra 1975, kedy bola so spoločnosťou Pomagalski podpísaná licenčná zmluva o výrobe horských dopravných zariadení. V roku 1980 uviedla spoločnosť do prevádzy prvú lanovú dráhu a to na Novú hoľu v stredisku Donovaly. Výroba pod licenciou Pomagalski sa skončila v roku 1991 a spoločnosť sa odvtedy začala venovať vývoju vlastných lanových dráh. V roku 1995 bola spoločnosť premenovaná na Tatrapoma a v roku 2010 na súčasný názov Tatralift.

## Výroba
Spoločnosť sa v súčasnosti venuje výrobe lyžiarskych vlekov, fixných sedačkových lanoviek, odpojiteľných sedačkových lanoviek, kabínkových lanoviek a bobových dráh.

Doposiaľ spoločnosť vyrobila vyše 60 lanových dráh a vyše 1000 lyžiarskych vlekov, ktoré sú v prevádzke v Európe a Ázii.

## Galéria

Lanovka na Portášky, spodní stanice.jpg|Sedačková lanovka na Portášky v Krkonošiach
Lanovka na portášky v létě.jpg|Sedačková lanovky na Portášky v Krkonošiach
Lanovka na Lomnicke sedlo 4.JPG|Sedačková lanovka na Lomnické sedlo
Pustevny-lanovka2013b.jpg|Sedačková lanovka na Pustevny
Slovakia Drienica 1.JPG|Sedačková lanovka v Drienici
Otupne-Brhliska valley station interior.jpg|Stanica zrušenej kabínkovej lanovky Otupné - Brhliská v Jasnej
Gondola lift in Otupne - Jasna Ski Resort.JPG|Dnes už demontovaná kabínková lanovka Otupné - Brhliská v Jasnej
Horní Rokytnice nad Jizerou, dolní stožár vleku Tatrapoma.jpg|Lyžiarsky vlek v Rokytnici nad Jizerou
Slovak TATRAPOMA Chopok.jpg|Lyžiarsky vlek na Chopku
Stožár vleku Tatrapoma H 210.jpg|Lyžiarsky vlek typu H 210
Horská dráha Tatrabob 10.JPG|Horská dráha Tatrabob v Tatranskej Lomnici
Horská dráha Tatrabob 9.JPG|Horská dráha Tatrabob v Tatranskej Lomnici


## Externé odkazy a zdroj
* Oficiálna stránka
* Prehľad lanoviek vyrobených Tatraliftom

Kategória:Výrobcovia lanoviek
Kategória:Podniky na Slovensku
Preteky na vozoch ťahaných párom mulov

náhľad|Vozataj preteká na voze (dvojkolesovom) ťahanom párom mulov, čiernofigúrová amfora, cca  500 – 480 pred Kr.
**Preteky na vozoch ťahaných párom mulov** alebo **apéné** (od *apéné*) boli súťažnou jazdeckou disciplínou v starovekom Grécku.
 
Na 70. olympijských hrách v roku 500 pred Kr. boli do programu jazdeckých súťažných disciplín zaradené *preteky na vozoch ťahaných párom mulov*. Pausanias uvádza, že preteky štvorkolesových vozov ťahaných mulmi neboli starou jazdeckou disciplínou a u divákov boli neobľúbené, lebo muly boli v očiach Éliďanov nepekné, opovrhnutiahodné zvieratá, nad ktorými spočívala pradávna kliatba. Pre tento divácky nezáujem boli už na 84. hrách v roku 444 pred Kr. zrušené.    
 
Preteky na vozoch ťahaných párom mulov prebiehali na hipodróme (hippodromos), ktorý sa nachádzal pravdepodobne južne od štadióna, v rovine rieky Alfeios. Podľa Pausania ležal neďaleko od budovy hellanodikov. Tvoril ho veľký obdĺžnik zakončený na užších stranách oblúkmi. Trať bola po dĺžke rozdelená nízkym múrom. Na jeho začiatku stála bronzová socha Hippodameie a na konci vysoký stĺp. Štartovalo sa na západnej strane a cieľ bol pred tribúnou hellanodikov. Pri obrátke na východnej strane stál okrúhly oltár Taraxippa, obávaného „*Strašiaka koní"*. Veľkosť olympijského hipodrómu je neznáma, lebo rieka Alfeios jeho pôdu pri záplavách a zmenách svojho koryta, buď pohltila bahnom alebo odniesla do mora.

O veľkosti hipodrómov z pred rímskeho obdobia je známe len málo. Jeden okruh meral približne 823914 m. Pri výpočtoch sa vychádzalo pritom z Pindarových výrazov *dodekandromos* (12 tratí, alebo okruhov) a *dodekagnamptos* (dvanásť obrátok), ktoré zazneli v jeho básňach pri opise pretekov a do úvahy sa vzali hlavne rozmery *Konského námestia* v Istanbule, bývalého Hippodromu, miesta, kde byzantskí cisári organizovali jazdecké preteky. Dĺžka trate merala tak pri pretekoch na vozoch (so záprahom koní) približne 13,5 km.

## Referencie a bibliografia

## Pozri aj
* Zoznam olympijských víťazov staroveku

Kategória:Športy starovekých olympijských hier
Kategória:Dostihy
Majstrovstvá sveta v bandyhokeji mužov 1995

**Majstrovstvá sveta v bandyhokeji mužov 1995** boli v poradí 19. Majstrovstvá sveta v bandyhokeji mužov, ktoré organizuje Medzinárodná federácia bandyhokeja (FIB). Konali sa od 29. januára5. februára 1995 v Roseville, v štáte Minnesota, v Spojených štátoch, za účasti 8 tímov rozdelených do 2 výkonnostných skupín. Nováčikom turnaja bolo iba družstvo Kazachstanu, ktoré postúpilo až do semifinále.   obhájilo titul, keď vo finále dvoch tradičných finálových súperov zvíťazilo nad . 

V USA sa uskutočnil turnaj MS prvýkrát a USA bola v histórii svetových šampionátov iba piata hostiteľská krajina. Všetky zápasy sa odohrali na štadióne John Rose Minnesota Oval, ktorý je najväčší umelo chladený vonkajší ovál na západnej pologuli a ktorý slúži väčšinou na súťaže v rýchlokorčuľovaní a ľadovom hokeji.

## Účastníci

## Výsledky
### Základné skupiny

;A divízia

;B divízia

### Play-off
#### Stretnutie o 7. miesto

#### Štvrťfinále

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

;A divízia

;B divízia

## Referencie

## Externé odkazy
* Oficiálna stránka Medzinárodnej federácie bandyhokeja  
* Oficiálna stránka Bandyhokejovej federácie USA 

## Zdroje
* MS 1995 na stránke bandysidan.nu /
* MS 1995 na stránke geocities.com (archive.org) 

Kategória:Šport v 1995
Kategória:Majstrovstvá sveta v bandyhokeji
Bandyhokej
Syracuse (New York)

thumb|Syracuse

**Syracuse** je mesto v okrese Onondaga County v americkom štáte New York. K roku 2010 tu žilo 145 170 obyvateľov. Ide o piate najväčšie mesto v štáte New York.

Sídli tu Syracuse University. 

Bolo pomenované po sicílskom meste Syrakúzy.

## Osobnosti mesta
* Carl Woese (* 1928 – † 2012), mikrobiológ
* Robert F. Engle (* 1942), ekonóm, nositeľ Nobelovej ceny
* James Nachtwey (* 1948), fotožurnalista a vojnový fotograf
* Lawrence James DeLucas (* 1950), vedec a astronaut
* Steven Ray Swanson (* 1960), astronaut
* Tom Cruise (* 1962), herec a producent
* Rory Cochrane (* 1972), herec
* Post Malone (* 1995), spevák, skladateľ, producent, raper

## Partnerské mestá
*  Fu-čou, Čína
*  Taizz, Jemen
*  Tampere, Fínsko
*  Ťia-i, Taiwan

## Referencie


## Iné projekty

## Externé odkazy

* Oficiálna stránka 

## Zdroj


Kategória:Mestá v New Yorku
Mount Vernon (New York)

thumb|Mount Vernon
**Mount Vernon** je mesto v okrese Westchester County v štáte New York v USA. 

K roku 2010 tu žilo 67 292 obyvateľov. S celkovou rozlohou 15,8 km² bola hustota zaľudnenia 5 955,04 obyvateľov na km².

## Osobnosti mesta
* Art Carney (* 1918 - † 2003), herec
* Arthur Leonard Schawlow (* 1921 - † 1999), fyzik
* Ralph Branca (* 1926 – † 2016), bejzbalový hráč
* Denzel Washington (* 1954), herec a režisér
* DMX (* 1970), reper a herec

## Iné projekty

## Externé odkazy
* Oficiálna stránka

## Zdroj


Kategória:Mestá v New Yorku
Jozef Karolík

**Jozef Karolík** (* 25. september 1930, Kečkovce – † 11. november 1952, Praha) príslušník Zboru národnej bezpečnosti zaradený do služby ako dozorca v komunistických pracovných táboroch na Jáchymovsku a popravený za vyzvedačstvo a velezradu.

## Život
Jozef Karolík sa narodil v Kečkovciach, okres Svidník. Ako 2-ročného ho jeho matka vzala so sebou do Francúzska za svojím manželom. V Paríži navštevoval obecnú školu, z čoho asi potom neskôr v mladosti vyplynulo jeho nadanie na jazyky. V roku 1942 sa rodina vrátila na Slovensko. Pravdepodobne v rámci osídľovania pohraničia sa v roku 1946 presťahovali do Malé Sitboře u Mariánských Lázní. Do základnej školy SNB v Jeseníku na Morave nastúpil 1. októbra 1949 a od 1. apríla 1950 ho pridelili k útvaru Jeřáb v Jáchymove. Karolík bol síce jazykovo nadaný a chcel urobiť kariéru ako prekladateľ v štátnej službe, ale nakoniec skončil ako dozorca v jednom z najťažších nápravných zariadení pre politických väzňov.

Pretože mal záporný vzťah k nastolenému komunistickému režimu, vo väzení pomohol politickým väzňom k úteku. Jeden z nich po zatknutí vypovedal, že s útekom im pomáhal strážmajster Karolík. 19. septembra 1951 ho zatkli. Senát Státního soudu v Prahe odsúdil Jozefa Karolíka 21. marca 1952 na trest smrti za vyzvedačstvo a velezradu.

Poprava Jozefa Karolíka bola vykonaná v Prahe vo väznici na Pankráci dňa 11. novembra 1952.

## Referencie

## Externé odkazy
* Jozef Karolík na stránkach Ústavu pro studium totalitních režimu

Kategória:Politicky prenasledovaní v Česko-Slovensku
Kategória:Slovenskí politickí väzni
Kategória:Politickí väzni komunistického režimu v Česko-Slovensku
Kategória:Osobnosti z Kečkoviec
Kategória:Popravení gilotínou
Majstrovstvá sveta v bandyhokeji mužov 1997

**Majstrovstvá sveta v bandyhokeji mužov 1997** boli v poradí 20. Majstrovstvá sveta v bandyhokeji mužov, ktoré organizuje Medzinárodná federácia bandyhokeja (FIB). Konali sa od 1.9. februára 1997 v dvanástich švédskych mestách: Fagersta, Grängesberg, Katrineholm, Köping, Otterbäcken, Sandviken, Skövde, Slottsbron, Štokholm, Trollhättan, Vänersborg a Västerås, za účasti 9 tímov rozdelených do 2 výkonnostných skupín. Švédsko bolo organizátorom svetového šampionátu mužov šiestykrát, predtým hostilo turnaj v rokoch 1963, 1969, 1971, 1979 a 1987.
 obhájilo titul, keď vo finále dvoch tradičných finálových súperov zvíťazilo nad . 

## Účastníci

## Výsledky
### Základné skupiny

;A divízia

;B divízia

### Play-off
#### Stretnutie o 8. miesto

#### Štvrťfinále

#### Stretnutie o 5.7. miesto

#### Stretnutie o 6. miesto

#### Semifinále

#### Stretnutie o 3. miesto

#### Finále

## Konečné poradie

;A divízia

;B divízia

## Referencie

## Externé odkazy
* Oficiálna stránka MS 1997 (archive.org) /
* Oficiálna stránka Medzinárodnej federácie bandyhokeja  
* Oficiálna stránka Švédskej bandyhokejovej federácie 

## Zdroje
* MS 1997 na stránke bandysidan.nu /
* MS 1997 na stránke geocities.com (archive.org) 

Kategória:Šport v 1997
Kategória:Majstrovstvá sveta v bandyhokeji
Bandyhokej
Kategória:1997 vo Švédsku
Mukl

**Mukl** (skratka z čes. *muž určen k likvidaci*) je výraz pre komunistami a nacistami uväznených politických väzňov, u ktorých sa predpokladalo, že nikdy nebudú prepustení a že majú vo väzení alebo koncentračnom tábore zomrieť. Neskôr sa toto označenie rozšírilo na všetkých politických väzňov.

V nemeckých koncentračných táboroch sa na záznam týchto väzňov v kartotéke pridávala skratka RU (z nem. Rückkehr unerwünscht, návrat nežiaduci). Mali prísnejší režim ako ostatní, nesmeli napríklad dostávať žiadne balíky z domova a dostávali stravu, ktorá sama o sebe nemohla stačiť na prežitie. Ak boli "zastrelení pri úteku" alebo pri "odopretí poslušnosti" (rozumej napríklad, že padli vysilením a nemohli už vstať), nikto sa spravidla na nič nepýtal. 

V komunistickom Československu (najmä v 50. rokoch) boli desaťtisíce muklov. Tí najprísnejšie postihnutí boli umiestňovaní na najhoršie miesta, napr. v koncentračných táboroch pri uránových baniach, a tolerovala sa u nich vysoká úmrtnosť prakticky z akýchkoľvek príčin. 

Sú evidované stovky muklov, ktorí boli priamo pred očami ostatných väzňov zavraždení, zomreli v dôsledku mučenia, bez stopy zmizli, alebo boli zastrelení na úteku (či už skutočnom alebo fingovanom), prípadne "spáchali samovraždu". Mnohí tiež zomreli vo väzení z toho dôvodu, že im bol odmietnutý prísun liekov či poskytnutie potrebnej lekárskej starostlivosti. 

Tí, čo sa dožili uvoľnenia pomerov a boli prepustení, si spravidla odniesli zo svojho väznenia doživotné zdravotné následky či už kvôli mučeniu a krutému zaobchádzaniu alebo napr. ako dôsledok práce v prostredí zvýšenej radiácie bez akýchkoľvek ochranných pomôcok alebo v dôsledku dlhodobého odopieranie potrebnej liečby. Niektorých neľudské zaobchádzanie poznamenalo tak, že zomreli krátko po prepustení.

Názov "mukl" sa používal v československom väzenstva po celú dobu socializmu, teda až do roku 1990. Bol určený kriminálnym aj politickým väzňom, ktoré boli väznení do krutých pracovných táborov aj v 70. a 80. rokoch Husákovej normalizácie, napr. do väznice Minkovice pri Liberci. Odtiaľto boli poslední politickí väzni (muklovia) prepustení až v roku 1990.

## Referencie


## Pozri aj
* Svetové združenie bývalých československých politických väzňov

## Externé odkazy
* Konfederácia politických väzňov Slovenska

## Zdroj

Kategória:Väzenstvo
Ladas

**Ladas** (*Ladas*) môže byť:
* olympijský víťaz v roku 460 pred Kr., pozri Ladas z Argu
* olympijský víťaz v roku 280 pred Kr., pozri Ladas z Aigionu

**Ladas** môže byť aj:
* cyperský politik (* 1913 – † 1997), pozri Georgios Ladas
* grécky diktátor (* 1920 – † 2010), pozri Ioannis Ladas
Palatul Parlamentului

**Palatul Parlamentului** (doslova *Palác parlamentu*, nazývaný aj *Palác ľudu*) je budova v Bukurešti v Rumunsku. Je sídlom oboch komôr Rumunského parlamentu a je druhou najväčšou budovou sveta, po americkom Pentagóne a najväčšou budovou euroázijského kontinentu.

Bol navrhnutý vtedy len 28-ročnou architektkou Ancou Petrescovou a takmer úplne dokončený ešte počas Ceaușescovho režimu. Budova stála kvôli istým komplikáciám počas stavby takmer dnešných 3 miliardy €, ktoré prezident Nicolae Ceaușescu získaval z úverov zo západu  (na západe ho po roku 1968 považovali za protirusky orientovaného a tak sa ho snažili získať na svoju stranu). Pre výstavbu paláca ľahlo niekoľko obytných blokov a časť historického centra Bukurešti, len kvôli ulici Boulevardul Unirii, bulváru zabezpečujúcemu ničím nerušený pohľad na palác. Nicolae Ceaușescu ho pôvodne pomenoval „*Casa poporului*“, preto je známy i ako „Palác ľudu“. Od roku 1996 je sídlom parlamentu. Od roku 2004 sa tu nachádza *Múzeum totality a socialistického realizmu*. Existovali návrhy na vytvorenie nákupného centra, zaberajúceho asi 30% budovy (čo by bola úctyhodná veľkosť). Pre Rumunsko je táto budova symbolom totalitného režimu v krajine.

## Iné projekty

## Zdroj
* 

Kategória:Paláce
Kategória:Stavby v Bukurešti
Kategória:Vládne budovy
Kategória:Neoklasicistické stavby
Provincia (Švédsko)

Švédska štátna správa je v súčasnosti rozdelená na 21 provincií (län).

Švédsko má dva stupne miestnych úradov (vlád): lokálne/municipálne (kommun) a regionálne/krajské (län) riadené regionálnymi radami (landsting).

Územie Švédska je rozdelené na 290 obcí (kommun) a 21 provincií (län) (na spôsob našich krajov), z ktorých dva majú formu vlastných samospráv: Skåne a Västra Götaland. 1. januára 2005 bola vytvorená jednotná organizácia, ktorá monitoruje záujmy nižších správnych celkov, poskytuje im služby, radí a koordinuje ich aktivity. Vláda diskutuje možnosť zníženia počtu provincií ich zlučovaním do väčších celkov.

Niekedy sú provincie (län) zamieňané za kraje (landskap), čo sú historické, geografické a kultúrne regióny. Švédsko má 25 krajov. Kraje nemajú žiadnu administratívnu funkciu, ale sú historickým dedičstvom a kultúrnou identifikáciou. Niektoré z nich boli súčasťou Švédska do roku 1634, kedy boli nahradené provinciami (län). Niektoré iné boli pôvodne dánske alebo nórske, ďalšie potom boli stratené (na dnešnom území Fínska). Laponsko je jediným krajom, ktorý bol získaný kolonizáciou.

## Tabuľka

## Mapy
Porovnanie hraníc provincií a krajov:

## Referencie


## Zdroj
*

Provincie vo Švédsku
Kategória:Administratívne členenie Švédska
Fultonský prejav

náhľad|Sir Winston Churchill
**Fultonská reč** (Fulton Speech) je bežné označenie prejavu s názvom *Opory mieru* (*Sinews of Peace*), ktorý predniesol bývalý britský premiér Winston Churchill 5. marca 1946 na univerzite vo Fultone, v štáte Missouri, USA pri príležitosti udelenia čestného doktorátu. 

Vyzval v ňom na úzku spoluprácu USA a Spojeného kráľovstva (použil neskôr zľudovelý termín *špeciálne vzťahy*) a kritizoval Sovietsky zväz za politiku voči krajinám východnej Európy, ktoré pripadli do jeho sféry vplyvu. Churchill poukázal na to, že Stalin neumožnil v týchto štátoch demokratický vývoj, ako to sľúbil v Jaltskej dohode, a premieňa ich na základňu proti Západu. Doslova povedal: "*Od Štetína na Balte po Terst na Jadrane spustila sa cez celý kontinent železná opona.*“ Tieto slová mali veľký ohlas, preto sa fultonský prejav niekedy označuje ako *Prejav o železnej opone* (*Iron Curtain Speech*). Churchill býva tiež označovaný za autora tohto pojmu, hoci o železnej opone sa píše už v Talmude a termín bol používaný tiež nacistickou propagandou už predtým.

Vo svetovej verejnosti, ktorá dovtedy prevažne verila v možnosť mierovej spolupráce víťazných mocností, vzbudili Churchillove slová znepokojenie. V komunistických krajinách Východného bloku bol prejav označovaný za počiatok studenej vojny, hoci vzťahy medzi bývalými spojencami sa priebežne zhoršovali už od konca vojny v roku 1945. Churchill nemal moc, vyhlásiť ani studenú vojnu, pretože v tej dobe už nezastával politickú funkciu ale je pravda, že inšpiroval amerického prezidenta Harry Truman, ktorý bol na vystúpení prítomný, aby v 1947 vyhlásil doktrínu "zadržiavania komunizmu" a o rok neskôr inicioval Marshallov plán.

## Pozri aj
* Železná opona
* Studená vojna
* Východný blok
* Západný blok

## Referencie

*

## Externé odkazy
* Studená vojna - míľniky (studena.valka.cz)
* Sinews of Peace Address (hpol.org) *(anglicky)*

Kategória:Prejavy
Majstrovstvá sveta v bandyhokeji mužov 1999

**Majstrovstvá sveta v bandyhokeji mužov 1999** boli v poradí 21. Majstrovstvá sveta v bandyhokeji mužov, ktoré organizuje Medzinárodná federácia bandyhokeja (FIB). Konali sa od 30. januára7. februára 1999 v Archangeľsku, v Rusku, za účasti 6 tímov. Zápasy sa hrali na 2 štadiónoch. Trud stadion a Dinamo Stadion. Samostatné Rusko organizovalo svetový šampionát mužov prvýkrát, ale Sovietsky zväz hostil turnaj v rokoch 1965, 1973, 1981 a naposledy v 1989. Domáce  získalo titul, keď vo finálovom zápase, ktorý sa hral pri teplote −27°C, zvíťazilo nad . Bronzové  sa nedostalo do finále prvýkrát od roku 1989.

## Účastníci

## Štadióny

## Výsledky
### Základná skupina

### Play-off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej federácie bandyhokeja  
* Oficiálna stránka Ruskej bandyhokejovej federácie 

## Zdroje
* MS 1999 na stránke bandysidan.nu /
* MS 1999 na stránke geocities.com (archive.org) 

Kategória:Šport v 1999
Kategória:Majstrovstvá sveta v bandyhokeji
Bandyhokej
Ladas z Argosu

**Ladas** (*Ladas*) bol olympijský víťaz v behu na dlhú trať v 5. stor. pred Kr.

Ladas z Argu zvíťazil v Olympii na 80. hrách v roku 460 pred Kr. v behu na dlhú trať (dolichos), v disciplíne, ktorú zaviedli na 15. hrách roku 720 pred Kr.. Dĺžka behu bola v rôznych časoch rôzna, ale nikdy nemala menej ako sedem stadií (stadion mal v Olympii dĺžku 192,27 metra, 600 stôp) a viac ako dvadsaťštyri stadií. (1356 a 4615 metrov).

Staroveký autor Pausanias uvádza, že Ladas po prebehnutí cieľovej roviny od vyčerpania stratil vedomie a počas prevozu naposledy vydýchol.  Telo Lada pochovali na mieste jeho úmrtia pri spartskej vojenskej ceste (arkádska cesta) neďaleko rieky Eurotas a neskôr mu tam postavili pamätník. Jeho rodáci mu dali zhotoviť sochu, ktorú umiestnili do najveľkolepejšieho chrámu v Argu, do svätyne boha Apolóna Lykia.

## Referencie a bibliografia

 
## Pozri aj
* Zoznam olympijských víťazov staroveku

Kategória:Starovekí športovci z Argosu
Kategória:Víťazi starovekých olympijských hier v dolichu
Ladas z Aigionu

**Ladas** (*Ladas*) bol olympijský víťaz v behu na jedno stadion v 3. stor. pred Kr.

Ladas z Aigionu zvíťazil v Olympii na 125. hrách v roku 280 pred Kr. v behu na jedno stadion, v disciplíne, v ktorej sa súťažilo už od založenia hier, t. j. v roku 776 pred Kr.. Beh na jedno stadion sa v Olympii vždy považoval za hlavné preteky, menom víťaza týchto pretekov sa označovala celá olympiáda.
*
Staroveký autor Pausanias uvádza, že v druhom roku sto dvadsiatej piatej olympiády, keď bol Ladas z Aigionu olympijským víťazom, do Grécka vpadli Kelti. Keltské vpády do Grécka viedli v roku 279 pred Kr. keltskí vodcovia Bolgios a Brennos.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Hraničné pásmo

[náhľad|[Česko-Slovensko|Česko-slovenská tabuľa zo začiatku 80. rokov informujúca o vstupe do hraničného pásma]]
náhľad|Hraničné pásmo na bielorusko-polskej hranici. Je vidieť elektrickú signálnu stenu KS-185, kontrolný pás a ľahké opevnenie.
**Hraničné pásmo** sa nachádza v niektorých krajinách pri ich štátnych hraniciach. Ide o zakázanú oblasť (či oblasť s obmedzeným prístupom), ktorá slúži bezpečnostným účelom (tzn. vojenská, policajná či iná bezpečnostná kontrola).

Hraničné pásmo je viditeľne označené a môže sa ťahať len stovky metrov, ale aj desiatky kilometrov ďaleko od hraníc samotných v závislosti od politickej situácie.

Medzi známe hraničné pásma patrí napríklad demilitarizovaná zóna medzi oboma kórejskými štátmi, hraničné pásmo ČSSR pozdĺž hraníc so Západným Nemeckom a Rakúskom, či ostro strážená hranica medzi NSR a NDR. Hraničné pásmo na území "krajín socialistického tábora" bolo považované za symbol neslobody a obmedzenie pohybu osôb, mnohokrát prirovnávané i k väzeniu.

V súčasnej dobe je tiež známe hraničné pásmo pozdĺž hranice medzi severným a južným Cyprom, ktoré nie je pre obyvateľov oboch štátov priepustné a je spravované jednotkami OSN.

## Pozri aj
* Železná opona
* Komunistický režim v Československu
* Berlínsky múr

## Zdroj

Kategória:Štátne hranice
Kategória:Železná opona
Clive Granger

Sir **Clive William John Granger** (* 4. september 1934, Swansea, Spojené kráľovstvo† 27. máj 2009, San Diego, Kalifornia, USA) bol britský ekonóm. 

Spolu s Američanom Robertom F. Englom získal roku 2003 Nobelovu cenu za ekonómiu za vyvinutie metód analýzy ekonomických časových radov vykazujúcich časovo podmienenú volatilitu.

Vyučoval na University of Nottingham a v USA na University of California, San Diego.

## Iné projekty

## Externé odkazy
* Nobelova cena
* Website von Granger an der University of California 

## Zdroj

Kategória:Britskí ekonómovia
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Britskí nositelia Nobelovej ceny
Prokešov puč

**Prokešov puč** () bol neúspešný pokus o vojenský puč v ČSR v roku 1949, namierený proti komunistickému režimu s cieľom obnoviť demokratické pomery v štáte. Akciu inicioval major (vo výslužbe) Květoslav Prokeš (kryptonym: Květa). Ďalšími hlavnými organizátormi bol advokát Jaroslav Borkovec a bývalý náčelník kriminálnej polície Rudolf Hrbek.

## Plán
Puč bol pripravovaný od februára 1949. Akcia bola naplánovaná na 17. mája 1949, so začiatkom o 03:00 nadránom v Prahe, kde mali byť v prvom rade obsadené dôležité objekty (ústredné riaditeľstvo Zboru národnej bezpečnosti, generálny štáb armády, niektoré ministerstvá, Česko-slovenský rozhlas, letisko v Ruzyni a Kbelích). V okolí bolo zámerom obsadiť dôležité vojenské posádky. Podľa plánu mal byť následne internovaný prezident Klement Gottwald, rozpustené Ľudové milície, Zbor národnej bezpečnosti a komunistické organizácie. Ako dočasné opatrenie mala štátnu moc prebrať armáda.

Pôvodne sa počítalo so súčasným vypuknutím prevratu na Slovensku, kde mali byť jeho strojcami vojenskí dôstojníci (o príprave prevratu bol informovaný napr. Samuel Korbel) a členovia organizácií Sokol, Orol a Junák.

## Odhalenie Štátnou bezpečnosťou
Vzhľadom na širokú základňu zainteresovaných osôb (vyše 100 armádnych dôstojníkov i civilných osôb) túto tendenciu začala prešetrovať Štátna bezpečnosť (ŠtB). Štyri dni pred zamýšľaným dňom D bol do radov konšpirátorov nasadený provokatér ŠtB a len 20 hodín pred hodinou H zakročila ŠtB k zatýkaniu zúčastnených osôb. V tom čase zatkli cca 58 osôb, niektorých účastníkov akcie sa im podarilo zadržať až krátko pred hodinou H.

## Justičná dohra
Květoslav Prokeš a jeho spolupracovníci boli obžalovaní z prípravy ozbrojeného protištátneho puča. Vo vykonštruovanom súdnom procese udelil 30. júla 1949 Štátny súd v Prahe rozsudok smrti Květoslavovi Prokešovi, Jaroslavovi Borkovcovi, Vratislavovi Jandovi, Emanuelovi Čančíkovi, Vratislavovi Polesnému a Josefovi Charvátovi za zločin velezrady a vyzvedačstva. Rudolf Hrbek bol spolu s ďalšími dvomi obžalovanými odsúdený na 25 rokov odňatia slobody. Poprava bola vykonaná 5. novembra 1949 vo väznici na Pankráci v Prahe.

## Referencie

## Literatúra
* 
* 

## Pozri aj
* Zoznam osôb popravených z politických dôvodov v komunistickom Československu

Kategória:Protikomunistický odboj v Česko-Slovensku
Kategória:Tretí česko-slovenský odboj
Nucet

**Nucet** (rum. výslovnosť: , ) je mesto nachádzajúce sa na juhovýchode Bihárskej župy v Rumunsku. Je položené v Beiușskej kotline v Apusenských vrchoch asi 100 km od župného mesta Oradea. Rozloha mesta predstavuje 41,11 km², čiže asi 0,54 % rozlohy Bihárskej župy.

## História
Prvá písomná zmienka o meste pochádza z doby jeho vzniku, z 2. februára 1956. Mesto vzniklo pri obci Băița kvôli nájdeniu nerastných ložísk (urán, molybdén, bizmut, železo, zlato, striebro, meď), ktoré boli známe už od 13. storočia, na kedy sa datuje aj vznik tejto obce. V komunistickej ére sa začalo ťažiť vo veľkom a bolo treba nájsť ubytovanie pre baníkov, na čo poslúžilo práve vybudovanie mesta Nucet.

## Demografia

## Osobnosti
* Ion Davideanu (* 15. január 1938 - † 10. jún 2010), rumunský básnik, člen Únie spisovateľov Rumunska (Uniunea Scriitorilor din România)

## Iné projekty

## Zdroj

Kategória:Mestá v Rumunsku
Kategória:Mestá v Bihárskej župe
Presidential Gold Set

**Presidential Gold Set** je unikátna (jediná svojho druhu) sada štyroch zlatých mincí (dukátov) z roku 1934, v nominálnych hodnotách 1, 2, 5 a 10. Bol vyrobený jediný exemplár tejto sady. Sada je darom Tomáša Garrigue Masaryka, prvého prezidenta Česko-slovenskej republiky.

Celá produkcia dukátov Svätá Katarína bola realizovaná v Mincovni Kremnica v roku 1934 v celkovom náklade 585 kusov. Unikátnosť špeciálnej 4-mincovej sady spočíva v technologickom procese jej výroby. Razba štyroch mincí špeciálnej sady bola totiž technologicky prevedená tzv. *vzorkovou razbou*, t.j. razbou aplikovanou zvýšeným tlakom stroja a viacnásobne, na leštené planzety  (oproti zvyšku nákladu vyprodukovanému v bežnej kvalite, ktorý je jednorazový, na bežné neleštené pliešky - surový kov). Odborne sa to nazýva tzv. proof quality.

Americká numizmatická asociácia (ANA) túto sadu certifikovala ako originálnu razbu, s poistným krytím správnosti certifikátu v plnej výške kúpnej hodnoty sady prostredníctvom Numismatic Guaranty Corporation (NGC).

## Galéria

Súbor:Czechoslovakia ducat 1934 10D obverse.jpg|dukát s nominálnou hodnotou 10 SP65
Súbor:Reverse 2.jpg|alt=
Súbor:Czechoslovakia ducat 1934 5D Obverse.jpg|dukát s nominálnou hodnotou 5 SP66
Súbor:Reverse 3.jpg|alt=
Súbor:Czechoslovakia ducat 1934 2D obverse.jpg|dukát s nominálnou hodnotou 2 SP66
Súbor:Reverse 4.jpg|alt=
Súbor:Czechoslovakia ducat 1934 1D obverse.jpg|dukát s nominálnou hodnotou 1 SP67
Súbor:Reverse 5.jpg|alt=
Súbor:PGS ducat gift.jpg
Súbor:Open box PGS.jpg


## Referencie

Kategória:Mince
Africká kvalifikácia v hádzanej žien na LOH 2016

**Africká kvalifikácia v hádzanej žien na LOH 2016** bola africká kontinentálna kvalifikácia v hádzanej žien na Letné olympijské hry 2016. Organizovala ju Africká hádzanárska konfederácia (CAHB) a konala sa v Luande, v Angole od 19.21. marca 2015, za účasti 4 tímov. Angola bola organizátorom africkej kvalifikácie žien druhýkrát, prvý turnaj hostila v roku 2003, tiež v Luande. Všetky zápasy sa odohrali v aréne Pavilhão da Cidadela s kapacitou 6 873 divákov. Turnaj pozostával iba z jednej skupiny, v ktorej sa stretol každý s každým.

Na turnaji zvíťazilo a jediné postupové miesto vybojovalo domáce družstvo , ktoré vyhralo vo všetkých 3 zápasoch.

## Účastníci

* pozn. 1: Číslo v zátvorke udáva umiestnenie v neoficiálnom svetovomom rebríčku novembru 2013.
* pozn. 2: Do kvalifikácie boli nasadené družstvá na prvých štyroch miestach z Majstrovstiev Afriky 2014. , ktoré skončilo na 4. mieste, sa z kvalifikačného turnaja odhlásilo a nahradil ho Senegal.

## Výsledky

## Konečné poradie

## Referencie

## Externé odkazy
* Oficiálna stránka Africkej hádzanárskej konfederácie  /
* Oficiálna stránka Angolskej hádzanárskej federácie  

## Zdroje
* Africká kvalifikácia 2016 na stránke todor66.com 
* Africká kvalifikácia 2016 na stránke allafrica.com 

Kategória:Hádzaná v 2015
Ženy
Hádzaná